

**Dokumentacija**

**za provedbu postupka jednostavne nabave**

Predmet nabave: Izrada elaborata ocjene postojećeg stanja građevinske konstrukcije – VI. kuća

Evidencijski broj: 108/2022 JN

U.br. 01-­­­845-2-2022

Zagreb, svibanj 2022.

SADRŽAJ

[1. Podaci o Naručitelju 3](#_Toc103597292)

[2. Podaci o osobi zaduženoj za kontakt 3](#_Toc103597293)

[3. Podaci o postupku 3](#_Toc103597294)

[4. Podaci o predmetu nabave 3](#_Toc103597295)

[5. Osnove za isključenje i dokazi 5](#_Toc103597296)

[6. Uvjeti i zahtjevi koji moraju biti ispunjeni sukladno posebnim propisima ili stručnim pravilima 6](#_Toc103597297)

[7. Odredbe o zajednici gospodarskih subjekata, podugovarateljima i oslanjanju na sposobnosti drugih gospodarskih subjekata 8](#_Toc103597298)

[8. Provjera ponuditelja 9](#_Toc103597299)

[9. VAŽNO! Sadržaj ponude 9](#_Toc103597300)

[10. Način određivanja cijene ponude 10](#_Toc103597301)

[11. Način izrade i dostave ponude 10](#_Toc103597302)

[12. Rok valjanosti ponude 11](#_Toc103597303)

[13. Rok za dostavu ponuda 11](#_Toc103597304)

[14. Izmjene i dopune 12](#_Toc103597305)

[15. Uvjeti plaćanja 12](#_Toc103597306)

[16. Jamstva 12](#_Toc103597307)

[I. Prilog 1 – Ponudbeni list 14](#_Toc103597308)

[II. Prilog 2 – PRIJEDLOG UGOVORA 15](#_Toc103597309)

[III. Prilog 3 – Izjava o izvršenom pregledu prostora 20](#_Toc103597310)

1. Podaci o Naručitelju

* Naziv naručitelja: Klinika za infektivne bolesti “Dr. Fran Mihaljević”
* Sjedište naručitelja: Mirogojska cesta 8, 10000 Zagreb
* OIB: 47767714195
* Broj telefona: 01/2826-222 (centrala)
* Broj telefaksa: 01/2826-131
* Internetska adresa. [www.bfm.hr](http://www.bfm.hr)
* Adresa elektroničke pošte: [bfm@bfm.hr](mailto:bfm@bfm.hr)

1. Podaci o osobi zaduženoj za kontakt

* Ime i prezime: Josip Slobodić, mag. oec., Robert Horvat, univ. spec. oec., Filip Crnogorac, mag. oec.
* Broj telefona 01/2826-163; 01/2826-211
* Broj telefaksa 01/2826-131
* Adresa elektroničke pošte: [nabava@bfm.hr](mailto:nabava@bfm.hr)

1. Podaci o postupku
2. **Predmet nabave: Izrada elaborata ocjene postojećeg stanja konstrukcije VI. kuće**
3. **Evidencijski broj nabave:** 108/2022 JN
4. **CPV:** 71243000-3 Izrada nacrta planova (sustavi i integracija)
5. **Nakon okončanja postupka nabave:** Sklopit će se ugovor
6. **Rok izvršenja**: 30 dana od sklopljenog ugovora ili kraće sukladno roku navedenom u ponudbenom listu.
7. **Procijenjena vrijednost:** 156.000,00 kn bez PDV-a
8. **Grupe:** Predmet nabave nije podijeljen u grupe
9. **Odredbe o grupama (ako je predmet nabave podijeljen na grupe)**

Sukladno članku 204. stavak 3. Zakona o javnoj nabavi, ponuditelj može podnijeti ponudu za jednu ili obje grupe predmeta nabave.

Za svaku grupu podnosi se posebna ponuda.

Zajedničke dokumente (tražene dokaze sposobnosti - točka 5. ovih uputa) ponuditelj može uvezati u jednu ponudu, a ponudbeni list i troškovnik potrebno je dostaviti za svaku grupu za koju se ponuditelj javlja posebno.

Ponuditelj za pojedinu grupu može dostaviti samo jednu ponudu.

1. Podaci o predmetu nabave
2. **Količina:** količina iskazana u troškovniku
3. **Troškovnik i specifikacije:** Troškovnik se nalazi u zasebnom Excel dokumentu.
4. **Odredbe o troškovniku:** Ponuditelji su dužni ispuniti troškovnik za cjelokupni predmet nabave odnosno cjelokupnu grupu nabave ako je predmet nabave podijeljen na grupe. Ponuditelj mora ispuniti sve tražene stavke (stupce i retke) iz troškovnika.

Ponuditelj je obvezan u ponudi dostaviti u cijelosti popunjen Troškovnik iz kojeg mora biti vidljivo ispunjavanje svih zahtjeva koji se odnose na predmet nabave ili su s njim neposredno povezani.

Ponuditelj popunjava troškovnik na način kako je traženo obrascem. Ponuditelj je u obvezi ispuniti troškovnik u skladu sa zahtjevima iz ove dokumentacije o nabavi te ne smije mijenjati tekst ili količine navedene u troškovniku.

Ponuditelj treba popuniti priloženi troškovnik - upisati sve jedinične cijene stavaka i ukupne cijene stavaka, kao i cijenu ponude bez poreza na dodanu vrijednost.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovnicima za istu stavku obvezan upisati iznos „0,00“.

Prilikom popunjavanja troškovnika, Ponuditelj ukupnu cijenu jedne stavke u grupi izračunava kao umnožak **količine stavke** **po jedinici mjere** koju je zadao (tražio) Naručitelj i **jedinične cijene** stavke bez poreza na dodanu vrijednost (u daljnjem tekstu: PDV) i upisuje ju u stupac „Iznos“. Zbroj svih ukupnih cijena stavki u grupi čini ukupnu cijenu ponude bez PDV-a za tu grupu. Posebno se iskazuje i ukupna cijena ponude sa PDV-om.

Naručitelj je odredio jedinicu mjere za svaku pojedinu stavku, a naznačena je u stupcu troškovnika pod nazivom „Mjera“. **Stupac „Jedinična cijena“ u troškovniku odnosi se na jediničnu cijenu po jedinici mjere**.

Ostale podatke koje naručitelj traži troškovnikom (npr. trgovački naziv proizvoda, zaštićeni naziv, naziv proizvođača, kataloške oznake, itd.) ponuditelj mora upisati točno i potpuno, a da se naručitelju omogući pretraga, kako na internetskim stranicama drugih institucija, tako i u dostavljenim dokazima tehničke i stručne sposobnosti koji se traže u dokumentaciji (primjerice, ako se u troškovniku traži unos kataloških oznaka, upisani podaci o kataloškom broju naručitelju moraju biti vidljivi u katalogu, bilo da se katalog dostavlja odmah uz ponudu, ili na traženje naručitelja nakon javnog otvaranja ponuda.

Ponuđena roba mora u cijelosti zadovoljiti sve tražene specifikacije koje se nalaze u troškovniku, odnosno, ukoliko ponuditelj nudi drugi jednakovrijedan proizvod, isti treba imati karakteristike proizvoda na koji se naručitelj primjera radi pozvao. Jednakovrijedni proizvod mora zadovoljiti sve tražene karakteristike navedene u stavci troškovnika.

**Ako ponuditelj ne ispuni troškovnik u skladu sa navedenim u ovoj točki ili u troškovniku promijeni tekst, opis predmeta nabave, potrebne količine i slično, smatrat će se da je takav troškovnik nepotpun i nevažeći te će ponuda biti odbijena.**

1. **Pregled prostora:** Zainteresirani gospodarski subjekti **mogu** izvršiti pregled prostora (provjera prostora na kojoj će se odvijati navedeni radovi) svaki radni dan od 09,00 do 14,00 sati, uz obaveznu prethodnu telefonsku najavu kod gsp. Krunoslava Erenta, na broj 091/4012 609, svaki radni dan od ponedjeljka do petka.

Gospodarski subjekti snose vlastitu odgovornost za pažljivu procjenu dokumentacije o nabavi i za bilo koju promjenu dokumentacije o nabavi koja se objavi tijekom trajanja postupka nabave.

Gospodarski subjekti snose vlastitu odgovornost za pažljivu procjenu prostora, kao i za pribavljanje pouzdanih informacija koje se tiču bilo kojeg uvjeta i obveza koje mogu na bilo koji način utjecati na iznos ponude ili prirodu nabave.

1. Osnove za isključenje i dokazi
2. **OSNOVE ZA ISKLJUČENJE**

Ponuditelj u postupku nabave mora dostaviti slijedeće dokaze o da ne posjeduje osnove za isključenje:

1. **Potvrda Porezne uprave** o nepostojanju duga, ili

važeći jednakovrijedan dokument nadležnog tijela države sjedišta gospodarskog subjekta ili ako se u državi sjedišta gospodarskog subjekta ne izdaje potvrda nadležnog tijela ili jednakovrijedan dokument, gospodarski subjekt ili osoba ovlaštena po zakonu za zastupanje gospodarskog subjekta dostavlja izjavu pod prisegom ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika. Potvrda ne smije biti starija od 30 dana računajući do dana roka za dostavu ponuda. **Ponuda Ponuditelja koji dostavi potvrdu Porezne Uprave stariju od 30 dana biti će odbijena.**

1. **DOKAZI O SPOSOBNOSTI**

Ponuditelj u postupku nabave mora dostaviti slijedeće dokaze o sposobnosti:

1. Ponuditelj mora u postupku javne nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Dokumenti kojima se dokazuje sposobnost:

**Izvadak iz sudskog, obrtnog, strukovnog ili drugog odgovarajućeg registra** države sjedišta kojim ponuditelj dokazuje upis u sudski, obrtni, strukovni ili drugi odgovarajući registar države sjedišta,

ako se u državi sjedišta gospodarskog subjekta ne izdaje potvrda iz točke 1., gospodarski subjekt dostavlja izjavu s ovjerom potpisa kod nadležnog tijela.

1. **Popis ugovora**

Gospodarski subjekt mora dokazati da je u godini u kojoj je započeo postupak javne nabave i tijekom tri (3) godine koje prethode toj godini pružio glavne usluge razmjerne predmetu nabave i povezane s predmetom nabave. Vrijednost (bez PDV-a) **jedne (1) ili najviše sedam (7) pruženih usluga (zbrojeno)** mora biti minimalno u visini procijenjene vrijednosti nabave.

Gospodarski subjekt na taj način dokazuje da ima potrebno iskustvo, znanje i sposobnost te da je s obzirom na opseg, predmet i procijenjenu vrijednost nabave sposoban kvalitetno izvršiti uslugu koja je predmet nabave uzimajući u obzir sve specifičnosti predmeta nabave.

**Dokazivanje u ponudi:**

* **-popisom glavnih usluga izvršenih u godini u kojoj je započeo postupak javne nabave i tijekom tri godine koje prethode toj godini. Popis glavnih usluga mora sadržavati opis usluga, vrijednost usluga, datum konačnog izvršenja usluga te naziv druge ugovorne strane (naziv, adresa, kontakt osoba za provjeru informacija s kontakt podacima – telefon, mail). Popis usluga potpisuje i ovjerava gospodarski subjekt koji dokazuje navedeni uvjet sposobnosti.**

1. **Tehnička i stručna sposobnost te dokumenti kojima se dokazuje sposobnost**
   1. **Podaci o angažiranim tehničkim stručnjacima ili tehničkim tijelima i obrazovnim i stručnim kvalifikacijama**

Gospodarski subjekt mora dokazati da će za izvršavanje i provedbu ugovora imati na raspolaganju jednog ključnog stručnjaka:

1. **Ključni Stručnjak: inženjer građevinarstva**

Obrazovne i stručne kvalifikacije:

• Minimalno visoka stručna sprema odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (najmanje 300 ECTS bodova) - dipl.ing.građ.,mag.ing.aedif., struč.spec.ing.aedif.

Svi dokazi koji se dostavljaju mogu se dostaviti u neovjerenim preslikama.

1. Uvjeti i zahtjevi koji moraju biti ispunjeni sukladno posebnim propisima ili stručnim pravilima

Naručitelj u postupku nabave može tražiti posjedovanje potvrda, dokumenata, izjava i drugih dokaznih sredstava kojima gospodarski subjekt dokazuje da ispunjava uvjete i zahtjeve sukladno posebnim propisima ili stručnim pravilima, a sukladno čl.2.st.1. Pravilnika o dokumentaciji o nabavi te ponudi u postupcima javne nabave - NN 65/17 i Pravilniku o izmjeni i dopunama pravilnika o dokumentaciji o nabavi te ponudi u postupcima javne nabave NN 75/2020 (u daljnjem tekstu: Pravilnik).

* 1. **Ovlaštenje za obavljanje djelatnosti**

Usluge projektiranja

Gospodarski subjekt mora zadovoljiti sve uvjete iz važećih zakonskih normi, a specifičnost usluga projektiranja i revidiranja je propisana zakonskim i podzakonskim aktima kojima se regulira obavljanje poslova i djelatnosti prostornog uređenja i gradnje.

Projektiranje se mora pisanim ugovorom povjeravati osobama koje ispunjavaju uvjete za obavljanje te djelatnosti prema posebnom zakonu. Poslovi projektiranja mogu se obavljati samostalno u vlastitom uredu, zajedničkom uredu ili pravnoj osobi registriranoj za tu djelatnost.

Pravna osoba registrirana za poslove projektiranja mora u obavljanju tih poslova imati zaposlenog barem jednog ovlaštenog arhitekta ili ovlaštenog inženjera ovisno o namjeri sudjelovanja u obnovi, a ostale potrebne stručnjake mora osigurati putem ugovora u skladu s odredbama posebnih propisa. Pravna osoba registrirana za djelatnost projektiranja dužna je u obavljanju tih poslova poštivati odredbe zakona iz područja gradnje i prostornoga uređenja i posebnih zakona kojima se uređuje građenje te osigurati da obavljanje poslova projektiranja bude u skladu s temeljnim načelima i pravilima koja trebaju poštivati ovlašteni arhitekti i ovlašteni inženjeri.

Poslove projektiranja u svojstvu odgovorne osobe (projektanta i/ili glavnog projektanta) u okviru zadaća svoje struke može obavljati ovlašteni arhitekt ili ovlašteni inženjer sukladno posebnom zakonu kojim se uređuje udruživanje u Komoru:

I. Zakon o poslovima i djelatnostima prostornog uređenja i gradnje (NN 78/15, 118/18, 110/19)

II. Zakon o komori arhitekata i komorama inženjera u graditeljstvu i prostornom uređenju (NN 78/15, 114/18, 110/19)

**Ključni Stručnjak: Ovlašteni inženjer građevinarstva**

- važeće ovlaštenje/Rješenje o upisu u imenik ovlaštenog inženjera građevinarstva u Hrvatsku komoru inženjera građevinarstva, (pravo uporabe strukovnog naziva „ovlašteni inženjer građevinarstva“ sukladno Zakonu o poslovima i djelatnostima prostornog uređenja i gradnje (NN broj 78/15), odnosno dokaz o upisu u Imenik ovlaštenih inženjera građevinarstva)

Sukladno odredbama Zakona o poslovima i djelatnostima prostornog uređenja i gradnje (NN broj 78/15, 118/18, 110/19) gospodarski subjekt za državljanina države ugovornice EGP-a (Europskog gospodarskog prostora) i države članice SPO-a (Svjetske trgovinske organizacije) umjesto traženog dokaza ove točke mora priložiti: važeće ovlaštenje/potvrdu o članstvu u odgovarajućoj hrvatskoj strukovnoj Komori (dokaz o upisu u Imenik stranih ovlaštenih inženjera tražene struke) ili odgovarajući dokument (potvrdu o članstvu u odgovarajućoj strukovnoj Komori zemlje čiji je stručnjak državljanin) iz kojeg mora biti vidljivo da u zemlji čiji je državljanin može obavljati poslove ovlaštenog inženjera građevinarstva ukoliko se isto izdaje u zemlji poslovnog nastana ili Izjavu tehničkog stručnjaka da u zemlji poslovnog nastana ne mora posjedovati ovlaštenje za obavljanje poslova ovlaštenog inženjera građevinarstva u svojstvu ovlaštene osobe, te izjavu koju daje osoba po zakonu ovlaštena za zastupanje gospodarskog subjekta.

**6.2** **Radno iskustvo**

Naručitelj, Klinika za infektivne bolesti „Dr. Fran Mihaljević“ s obzirom na lokaciju, podliježe odredbama određenih Zakona koji reguliraju radove obnove i općenito zahvate na njezinim građevinama:

I. Zakon o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (NN 102/2020, 10/2021., 117/2021.)

Sukladno članku 18. stavak 5., Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije NN 102/2020, 10/2021., 117/2021.), Projekt obnove zgrade za cjelovitu obnovu zgrade, ovisno o načinu obnavljanja oštećene zgrade i stanju zgrade, izrađuju ovlašteni inženjer građevinarstva koji ima najmanje pet godina radnog iskustva u projektiranju konstrukcija i ovlašteni arhitekt koji ima najmanje pet godina radnog iskustva, ako ovim Zakonom nije propisano drukčije, te ovlašteni inženjer strojarstva i ovlašteni inženjer elektrotehnike, ako za to postoji potreba.

Ponuditelj ne popunjava ESPD obrazac i ne dostavlja ovaj dokaz u ponudi.

Naručitelj će od ponuditelja koji je dostavio ekonomski najpovoljniju ponudu, nakon izvršnosti odluke o odabiru, a prije potpisa ugovora o javnoj nabavi, zatražiti da dostavi dokaz u primjerenom roku ne kraćem od pet dana. Ukoliko ga odabrani ponuditelj ne dostavi u propisanom roku, smatra se da je ponuditelj odustao od svoje ponude sukladno čl. 307. st. 7. t. 2. ZJN-a te će u Naručitelj pristupiti ponovnom rangiranju ponuda.

1. Ključni stručnjak: Ovlašteni inženjer građevinarstva

• Najmanje pet godina radnog iskustva u projektiranju konstrukcija (sukladno čl. 18. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije (NN 102/2020, 10/2021, 117/2021) – navedeno se dokazuje životopisom

1. Odredbe o zajednici gospodarskih subjekata, podugovarateljima i oslanjanju na sposobnosti drugih gospodarskih subjekata
2. **U slučaju zajednice gospodarskih subjekata svaki pojedini član zajednice gospodarskih subjekata**

* pojedinačno dokazuje da:

nije u jednoj od situacija zbog koje se gospodarski subjekt isključuje iz postupka javne nabave (osnove za isključenje) – sukladno ovoj Dokumentaciji o nabavi,

* skupno (zajednički) dokazuju da:

ispunjavaju tražene kriterije za kvalitativni odabir gospodarskog subjekta (dokaze sposobnosti) sukladno ovoj Dokumentaciji o nabavi.

1. **Ukoliko ponuditelj namjerava dati dio ugovora o javnoj nabavi u podugovor jednom ili više podugovaratelja, za svakog podugovaratelja se**

* pojedinačno dokazuje da:

nije u jednoj od situacija zbog koje se gospodarski subjekt isključuje ili može isključiti iz postupka javne nabave (obvezne i ostale osnove za isključenje) – sukladno ovoj Dokumentaciji o nabavi.

1. **Radi dokazivanja tehničke i stručne sposobnosti Ponuditelj se može osloniti na sposobnost drugih subjekata, bez obzira na pravnu prirodu njihova međusobnog odnosa. U tom slučaju, Ponuditelj mora dokazati Naručitelju da će imati na raspolaganju potrebne resurse za izvršenje ugovora u obliku:**

* *Izjave Ponuditelja da će svoje resurse staviti na raspolaganje Ponuditelju za izvršenje predmeta nabave*

*ili*

* *Ugovora o poslovnoj suradnji za izvršenje predmeta nabave*

Izjava o stavljanju resursa na raspolaganje ili Ugovor/Sporazum o poslovnoj/tehničkoj suradnji mora minimalno sadržavati:

* *naziv i sjedište gospodarskog subjekta koji ustupa resurse te naziv i sjedište ponuditelja kojem ustupa resurse,*
* *jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora,*
* *potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis i pečat ugovornih strana.*

Naručitelj će provjeriti **postoje li osnove za isključenje sukladno ovoj Dokumentaciji o nabavi** kod subjekta na čiju se sposobnost Ponuditelj oslanja te ispunjava li subjekt na čiju se sposobnost Ponuditelj oslanja relevantne **kriterije za odabir sukladno ovoj Dokumentaciji o nabavi.**

Naručitelj će od Ponuditelja zahtijevati da u primjerenom roku ne kraćem od 5 dana zamijeni subjekt na čiju se sposobnost oslonio radi dokazivanja kriterija za odabir ako, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir.

Pod istim uvjetima, zajednica gospodarskih subjekata može se osloniti na sposobnost članova zajednice ili drugih subjekata.

Gospodarski subjekt se može osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije i stručno iskustvosamo ako će ti subjekti pružati usluge ili izvoditi radove za koje se ta sposobnost traži.

1. Provjera ponuditelja

Prije donošenja odluke o odabiru, Naručitelj može od najpovoljnijeg ponuditelja pisanim putem zatražiti dostavu izvornika ili ovjerenih preslika svih dokumenata koji su bili traženi. Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih obvezan ponovo dostavljati.

Za potrebe dostavljanja dokumenata iz stavka 1. ove točke Naručitelj daje primjereni rok od pet dana od dana dostave zahtjeva.

Izvornici ili ovjerene preslike dokumenata iz stavka 1. ovoga članka ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima ponuditelj mora dokazati da i dalje ispunjava uvjete koje je Naručitelj odredio u postupku nabave.

Ako najpovoljniji ponuditelj u određenom roku ne dostavi sve tražene izvornike ili ovjerene preslike dokumenata iz stavka 1. ove točke i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog ponuditelja odnosno odbiti njegovu ponudu.

U navedenom slučaju Naručitelj će ponovo izvršiti rangiranje ponuda prema kriteriju za odabir ne uzimajući u obzir ponudu ponuditelja kojeg je isključio odnosno ponuditelja čiju je ponudu odbio te pozvati novog najpovoljnijeg ponuditelja da dostavi traženo.

1. VAŽNO! Sadržaj ponude

Ponuditelji ponudu predaju u izvorniku, sa OBVEZNIM sadržajem i prilozima:

1. **Ponudbeni list** - u cijelosti ispunjen, ovjeren i potpisan – obrazac se nalazi u prilogu ove dokumentacije
2. **Troškovnik** - u cijelosti ispunjen, ovjeren i potpisan – obrazac se nalazi u prilogu ove dokumentacije kao zasebna excel datoteka
3. **Dokazi iz točke 5**
4. **Izjava o necjenovnom kriteriju za bodovanje** (ako je traženo ovom Dokumentacijom)

*Napomena (ako je predmet nabave podijeljen na grupe)*: Za svaku grupu podnosi se posebna ponuda.

Zajedničke dokumente (tražene dokaze sposobnosti - točka 5. ovih uputa) ponuditelj može uvezati u jednu ponudu, a ponudbeni list i troškovnik potrebno je dostaviti za svaku grupu za koju se ponuditelj javlja posebno.

1. Način određivanja cijene ponude

Cijena ponude izražava se za cijeli predmet nabave odnosno grupu, ako je predmet nabave podijeljen na grupe**.** U cijenu trebaju biti uračunati svi zavisni troškovi bez PDV-a, koji se iskazuje zasebno iza cijene.

Ukupnu cijenu ponude čini cijena ponude s PDV-om.

Ponuditelj je dužan ponuditi, tj. upisati jedinične cijene i ukupne cijene za svaku stavku na način kako je to određeno u troškovniku, te cijenu ponude bez PDV-a, PDV i ukupnu cijenu ponude s PDV-om.

Ponuditelj mora iskazati cijenu izraženu u hrvatskim kunama u apsolutnom iznosu na najviše dvije decimale. Navedeno se odnosi na jediničnu cijenu, cijenu pakiranja i ukupnu cijenu bez i sa PDV-om.

U cijenu ponude bez poreza na dodanu vrijednost moraju biti uračunati svi troškovi i popusti.

Cijena ponude piše se brojkama.

Ako je cijena najpovoljnije ponude veća od procijenjene vrijednosti nabave naručitelj može nakon isteka roka za dostavu ponude poništiti postupak javne nabave ukoliko nema ili neće imati osigurana sredstva, sukladno čl. 298. st. 1 t. 9. ZJN 2016.

Javni naručitelj može koristiti pravo na pretporez te sukladno čl. 294. ZJN 2016 uspoređuje cijene dostavljenih ponuda bez PDV-a.

Ako ponuda sadržava računsku pogrešku ili ako se čini da je ponuda izuzetno niska, javni naručitelj će, sukladno čl. 289., čl. 293. i čl. 294. ZJN 2016 te čl. 31. Pravilnika, od ponuditelja zatražiti objašnjenje ili prihvat ispravka računske pogreške, a ponuditelj je dužan odgovoriti u roku od pet dana od dana zaprimanja zahtjeva.

Cijena ponude je nepromjenjiva za vrijeme trajanja ugovora o javnoj nabavi. Ponuditelj treba ispuniti jediničnim cijenama sve stavke navedene u troškovniku.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

**Odabir za kriterij je ekonomski najpovoljnija ponuda (100% kriterija čini cijena).**

Odnos cjenovnog i necjenovnog dijela ponude:

|  |  |  |  |
| --- | --- | --- | --- |
| **Ponuda** | **Kriterij** | **Postotak** | **Maksimalan broj bodova** |
| - | Cijena | 80,00% | 100,00 |
| Necjenovni dio | - | 0,00% | 0,00 |
| **MAKSIMALNO UKUPNO** | | **100,00%** | **100,00** |

Bodovi se zaokružuju na dvije decimale.

1. Način izrade i dostave ponude

Ponuda se izrađuje na način da čini cjelinu i uvezuje na način **da se onemogući naknadno vađenje ili umetanje listova**.

Stranice ponude se označavaju na način da je vidljiv redni broj stranice i ukupan broj stranica ponude- **rukom se numeriraju stranice, od prve do zadnje stranice uključujući sve papire uvezene jamstvenikom (primjerice ponuda s ukupno 20 stranica se označava na slijedeći način: 1/20, 2/20, 3/20 itd.)**

Ponuda se piše **neizbrisivom tintom**.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

**Ponuda se dostavlja na hrvatskom jeziku, pisana latiničnim pismom, osim gdje je Naručitelj izričito dozvolio upotrebu stranog jezika.**

Pri izradi ponude gospodarski subjekt se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi, tražene uvjete iz obrazaca, ponudbenog lista ili troškovnika.

**Ponuda mora biti uvezana jamstvenikom u nerastavljivu cjelinu. Uvezanu ponudu potrebno je zapečatiti stavljanjem naljepnice na krajeve jamstvenika te otisnuti žig Ponuditelja.**

Ponuditelj podnosi ponudu poštom preporučeno ili neposrednom dostavom na adresu naručitelja: Klinika za infektivne bolesti „Dr. Fran Mihaljević“, Mirogojska cesta 8, 10000 Zagreb.

**Ponuda se dostavlja u zatvorenoj omotnici. Na omotnici ponude mora biti naznačeno:**

**Naziv i adresa naručitelja**

**Naziv i adresa ponuditelja**

**Evidencijski broj nabave**

**Predmet nabave**

**Naznaka „NE OTVARAJ“.**

Zbog trenutne situacije uzrokovane javnozdravstvenim hitnim stanjem zbog pandemije COVID 19 virusa (koronavirusa), bez obzira na način izrade ponude naznačen u točki 10. Dokumentacije o nabavi, **ponude se predaju isključivo na e-**mail[**nabava@bfm.hr**](mailto:nabava@bfm.hr) **zaključno do propisanog roka**.

Ponude poslane nakon navedenog roka neće biti razmatrane.

**Sve** dokumente **koji se u Dokumentaciji traže, a u ponudi se moraju predati u originalu, Ponuditelji dostavljaju skenirane u jednom pdf dokumentu.**

1. Rok valjanosti ponude

Rok valjanosti ponude je najmanje 60 dana od krajnjeg roka za dostavu ponuda.

1. Rok za dostavu ponuda

**23.05.2022. godine do 13:00 sati**, bez obzira na način dostave. Ponude zaprimljene nakon tog roka Naručitelj neće razmatrati te će biti vraćene ponuditelju neotvorene.

**Za vrijeme roka za dostavu ponuda, Ponuditelji mogu zatražiti objašnjenja i izmjene vezane uz Poziv na dostavu ponude, a najkasnije prethodni dan do 12:00h prije dana u kojem je rok za dostavu ponuda. Objašnjenja i izmjene se traže pisanim putem na e-mail adresu:** [**nabava@bfm.hr**](mailto:nabava@bfm.hr)

Zbog trenutne situacije uzrokovane javnozdravstvenim hitnim stanjem zbog pandemije COVID 19 virusa (koronavirusa), bez obzira na način dostave naznačen u točki 10. Dokumentacije o nabavi, **ponude se predaju isključivo na e-**mail[**nabava@bfm.hr**](mailto:nabava@bfm.hr) **zaključno do propisanog roka**.

Ponude poslane nakon navedenog roka neće biti razmatrane.

**Sve** dokumente **koji se u Dokumentaciji traže, a u ponudi se moraju predati u originalu, Ponuditelji dostavljaju skenirane u jednom pdf dokumentu.**

1. Izmjene i dopune

Naručitelj tijekom roka za dostavu ponuda ima pravo izmijeniti Dokumentaciju o nabavi i troškovnike samoinicijativno ili temeljem upita/ prijedloga zainteresiranog ponuditelja.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude odustati od svoje dostavljene ponude.

Izmjena i/ili dopuna ponude i odustajanje od ponude izvršava se dostavom nove ponude uz dodatnu naznaku na zatvorenoj omotnici/paketu – „Izmjena ili dopuni dijela ponude koji se dostavlja odvojeno“.

1. Uvjeti plaćanja

Ne odobrava se avansno plaćanje. Naručitelj će plaćanje obaviti u roku do najkasnije 60 dana od dana primitka računa u elektroničkom obliku temeljem Zakona o elektroničkom izdavanju računa u javnoj nabavi (Narodne novine, broj: 94/2018) prema cijenama iz ponude s naznakom naziva ugovora (narudžbenice), s pozivom na klasu i urudžbeni broj ugovora. Prilog računu mora biti Zapisnik o primopredaji. Predujam je isključen, kao i traženje sredstava osiguranja plaćanja. Plaćanje se obavlja na IBAN odabranog ponuditelja.

Prilozi računu se dostavlja na adresu naručitelja: Klinika za infektivne bolesti „dr. Fran Mihaljević“, 10 000 Zagreb.

Naručitelj, temeljem članka 6. i članka 7. Zakona o elektroničkom izdavanju računa u javnoj nabavi, omogućio je prihvat elektronički izdanih računa.

**Navod o obveznom neposrednom plaćanju podugovarateljima**

Javni naručitelj će neposredno plaćati podugovaratelju za dio ugovora koji je isti izvršio osim ako ugovaratelj dokaže da su obveze prema podugovaratelju za taj dio ugovora već podmirene.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

1. Jamstva
2. **Jamstvo za ozbiljnost ponude**

Temeljem članka 11. pravilnika o postupku provođenja jednostavne nabave, a u skladu sa zakonom o javnoj nabavi, Naručitelj zahtijeva od gospodarskog subjekta dostavu jamstva za ozbiljnost ponude.

Sukladno članku 215. stavku 2. Zakona jamstvo za ozbiljnost ponude je određeno u apsolutnom iznosu i iznosi: **4.500,00 kn** (3% od procijenjene vrijednosti)

Napomena (ako je predmet nabave podijeljen na grupe): Ponuditelj može dostaviti zbirno jamstvo za više grupa predmeta nabave pri čemu treba voditi računa da ukupan iznos jamstva odgovara zbirnom iznosu svih grupa predmeta nabave za koje se dostavlja ponuda.

Jamstvo za ozbiljnost ponude se zahtijeva i aktivira u slučaju:

* + odustajanja ponuditelja od svoje ponude u roku njezine valjanosti,
  + nedostavljanja dokumenata – dokaza koji su osnova za isključenje i uvjeti za dokazivanje sposobnosti gospodarskog subjekta sukladno ZOJN 2016.
  + neprihvaćanja ispravka računske greške,
  + odbijanja potpisivanja ugovora o javnoj nabavi ili okvirnog sporazuma ili
  + nedostavljanja jamstva za uredno ispunjenje ugovora o javnoj nabavi ili okvirnog sporazuma ako okvirni sporazum obvezuje na sklapanje i izvršenje

1. **Jamstvo za uredno ispunjenje ugovora**

Odabrani ponuditelj će biti u obvezi, pri zaključenju ugovora o nabavi, Naručitelju dostaviti jamstvo za uredno ispunjenje ugovora. Odabrani će ponuditelj naručitelju predati jamstvo za uredno izvršenje ugovora najkasnije u roku od 10 (deset) dana od dana potpisa ugovora o javnoj nabavi.

Jamstvo mora biti u visini od 10% (deset posto) vrijednosti ugovora bez PDV-a, u apsolutnom iznosu.

Jamstvo se dostavlja u obliku:

1. **bjanko zadužnice ili zadužnice** s rokom valjanosti sukladnim roku važenja ugovora (izvornik, s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili
2. **bankarske garancije** (izvornik, mora biti bezuvjetna na “prvi poziv“ i „bez prigovora“ ) ili
3. neovisno od jamstva kojeg je propisao naručitelj, gospodarski subjekt može dati **novčani polog** u traženom iznosu na žiro-račun naručitelja (Državni proračun Republike Hrvatske)- IBAN HR1210010051863000160, model 64, u pozivu na broj upisati: 9725-26459-23953-**xxxx (evidencijski broj nabave)** – opis plaćanja: upisati **JUG** (jamstvo za uredno ispunjenje ugovora).

Jamstvo za uredno ispunjenje ugovora služi kao osiguranje naručitelju da će ponuditelj ispuniti ugovorene obveze propisane Dokumentacijom, po pravilima struke, na način opisan u troškovniku, te kao osiguranje naručitelju za slučaj povrede ugovorenih obveza.

Ukoliko ponuditelj u propisanom roku ne dostavi naručitelju jamstvo za uredno ispunjenje ugovora, naručitelj smatra da je ponuditelj odustao od svoje ponude te će ponovnim rangiranjem ponuda donijeti novu odluku o odabiru ili ako postoje razlozi poništiti postupak javne nabave (čl. 307. st. 7. ZJN 2016).

1. **Jamstvo za otklanjanje nedostataka u jamstvenom roku**

Naručitelj ovom Dokumentacijom ne traži jamstvo za otklanjanje nedostataka u jamstvenom roku.

1. Prilog 1 – Ponudbeni list

Potpisivanjem ponude, ponuditelj prihvaća sve uvjete iz Dokumentacije te se u slučaju odabira njegove ponude obvezuje izvršiti predmet nabave u skladu s tim odredbama i za cijene navedene u ponudi i troškovniku **Izrada elaborata ocjene postojećeg stanja građevinske konstrukcije – VI. kuća, Ev.broj: 108/2022 JN**

|  |  |
| --- | --- |
| **Javni naručitelj:** | Klinika za infektivne bolesti „Dr. Fran Mihaljević“ |
| Sjedište | Mirogojska cesta 8, 10000 Zagreb |
| OIB | 47767714195 |
| Broj telefona | 01 2826 130 |
| Broj faksa | 01 2826 131 |
| E-mail | [nabava@bfm.hr](mailto:nabava@bfm.hr) |

|  |  |
| --- | --- |
| **Naziv ponuditelja:** | |
| **Adresa sjedišta :** | |
| **OIB :** | |
| **Broj računa :** | |
| **u sustavu PDV-a :** | **da ne** (zaokružiti) |
| **Telefon:** | |
| **Telefaks:** | |
| **E-mail:** | |
| **Adresa za dostavu pošte:** | |
| **Kontakt osoba/e:** | |

**PONUDA** broj \_\_\_\_\_\_\_\_\_\_\_\_\_\_\_\_\_\_

**GRUPA (ako je primjenjivo)**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **CIJENA PONUDE ( kn bez PDV-a)** |  |
| slovima |  |
| **IZNOS PDV-a** |  |
| **CIJENA PONUDE ( kn sa PDV-om)** |  |
| slovima |  |

**Rok izvršenja:** Preuzimamo obvezu, ukoliko naša ponuda bude odabrana, izvršavati traženo u roku od …...……..dana, odnosno ne dužem od 30 dana od dana poslane narudžbe o nabavi.

**Rok valjanosti ponude:** ………………………………………………(minimalan rok određen u Dokumentaciji)

Ponuditelj:

M.P \_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe za zastupanje)

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ 2022. god.

*\* Napomena:* *Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.*

1. Prilog 2 – PRIJEDLOG UGOVORA

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (u daljnjem tekstu: Izvršitelj)

i

**Klinika za infektivne bolesti «Dr.Fran Mihaljević» Zagreb**, Mirogojska 8, OIB 47767714195, koju zastupa ravnateljica prof. dr. sc. Alemka Markotić, dr. med. (u daljnjem tekstu: Naručitelj)

sklapaju

**UGOVOR**

**IZRADA ELABORATA OCJENE POSTOJEĆEG STANJA GRAĐEVINSKE KONSTRUKCIJE – VI. KUĆA**

**108/2022 JN**

Ugovorne strane sklapaju ovaj ugovor na temelju ponude i troškovnika Izvršitelja broj \_\_\_\_ od \_\_\_\_\_\_\_\_\_\_\_ godine, podnesene u postupku jednostavne nabave br. \_\_/2022 JN predmet nabave: **Izrada eleborata ocjene postojećeg stanja građevinske konstrukcije – VI. kuća.**

Prihvaćena Ponuda i Troškovnik Izvršitelja priloženi su ovom Ugovoru i čine njegov sastavni dio.

Strane su suglasne da i svi drugi opći i posebni uvjeti nadmetanja, koji su navedeni u dokumentaciji za nadmetanje, predstavljaju sastavni dio ovog Ugovora, te se u ovom Ugovoru posebno ne navode.

**MJESTO IZVRŠENJA**

**Članak 2.**

Mjesto izvršenja ugovorene usluge je Klinika za infektivne bolesti „Dr. Fran Mihaljević“, Mirogojska cesta 8, 10000 Zagreb.

**VRIJEDNOST UGOVORA**

**Članak 3.**

Ugovorena vrijednost ovog Ugovora iznosi **\_\_\_\_\_\_\_\_\_\_ bez PDV-a, odnosno \_\_\_\_\_\_\_\_\_\_\_\_\_ kuna s PDV-om.** Cijene artikala utvrđene u ponudi Izvršitelja iz članka 1. ovog Ugovora su nepromjenjive i vrijede kroz cijelo vrijeme važenja Ugovora. U cijenu ugovora uključeni su svi zavisni troškovi za potrebe izvršenja usluga iz čl. 1. ovog Ugovora.

**ROKOVI**

**Članak 4.**

Ugovor se sklapa na razdoblje od \_\_\_\_ dana od dana obostranog potpisa ugovora, odnosno ugovor će se smatrati ispunjenim i prije proteka navedenog roka, ukoliko predmet Ugovora naveden u čl. 1. ovog Ugovora bude izvršen u cijelosti.

U slučaju prekoračenja ugovorenog roka dobave opreme, a uzrokovano zbog propusta Izvršitelja, Izvršitelj će snositi sve nastale troškove uključujući i troškove Naručitelja.

**PRAVA I OBVEZE IZVRŠITELJA**

**Članak 5.**

Izvršitelj se obvezuje da će prema uvjetima ovog Ugovora, odabranoj ponudi, te zahtjevima iz dokumentacije za nadmetanje, izvršiti uslugu iz članka 1. ovog Ugovora, a sve u skladu s Ugovorom, Tehničkom dokumentacijom, važećim propisima, zakonima, standardima, tehničkim normativima i pravilima struke.

Izvršitelj se obvezuje nakon izvršenja usluge, a na temelju Zapisnika o primopredaji, ispostaviti Naručitelju elektronički račun.

Elektronički račun mora sadržavati sve obvezne osnovne elemente sukladno posebnom propisu kojim se uređuje izdavanje, slanje, zaprimanje, obrada i pohrana elektroničkog računa.

Račun koji nije u skladu s ugovornim odredbama Naručitelj će odmah vratiti Izvršitelju.

Na elektroničkom računu Izvršitelj mora navesti broj Ugovora na temelju kojeg je ispostavio Naručitelju elektronički račun.

Izvršitelj je obvezan uz elektronički račun priložiti i Zapisnik o primopredaji.

Ukoliko Izvršitelj ne bude u mogućnosti izvršiti uslugu u roku, količini, kvaliteti ili po cijenama navedenim u Ponudi u prilogu ovog Ugovora dužan je o tome odmah dostaviti pisanu obavijest Naručitelju.

**STRUČNJACI**

**Članak 6.**

Izvršitelj je dužan predmet nabave izvršiti i izvesti uredno, savjesno i odgovorno, pažnjom dobrog stručnjaka, po najvišim profesionalnim standardima, nalozima i uputama Naručitelja, te uvjetima i zahtjevima iz Dokumentacije o nabavi.

Izvršitelj se obvezuje da će usluge iz čl. 1. ovog Ugovora izvršavati sljedeći stručnjaci:

1. **Ključni stručnjak: Inženjer građevine: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Zamjena stručnjaka tijekom izvršavanja ugovora bit će moguća prema uvjetima navedenima u Dokumentaciji o nabavi.

**PRAVA I OBVEZE NARUČITELJA**

**Članak 7.**

Naručitelj se obvezuje ispostavljeni elektronički račun platiti u roku od 60 dana od dana primitka elektroničkog računa.

Ukoliko Naručitelj vraća ispostavljeni račun, prema čl. 5, stavak 4, rok plaćanja teče po primitku ispravnog elektroničkog računa.

Ugovorne strane sporazumno utvrđuju da Isporučitelj neće moći svoje potraživanje prema Naručitelju prenijeti na drugoga bez prethodne pisane suglasnosti Naručitelja.

**RASKID UGOVORA**

**Članak 8.**

Naručitelj može raskinuti ovaj Ugovor i prije isteka roka na štetu Izvršitelja u sljedećim slučajevima:

* ako Izvršitelj u roku od 10 radnih dana od dana potpisa ovog Ugovora ne dostavi Naručitelju jamstvo za uredno ispunjenje ugovora;
* ako Izvršitelj neopravdano kasni s izvršenjem svojih ugovornih obveza;
* ako Izvršitelj niti nakon opetovanog upozorenja od strane Naručitelja na neispunjavanje ugovornih obveza ne postupi sukladno upozorenju Naručitelja.
* ako Izvršitelj ne dostavi dokaze tražene Dokumentacijom o nabavi, a „prije obavljanja prvog posla“ Ukoliko Naručitelj odluči raskinuti ovaj Ugovor zbog nastupa okolnosti iz alineje druge, treće i četvrte alineje ovoga stavka ima pravo naplatiti jamstvo za uredno ispunjenje ugovora.

Sukladno čl. 322. Zakona o javnoj nabavi („Narodne novine“ broj 120/16), Naručitelj je obvezan raskinuti ovaj ugovor tijekom njegova trajanja ako:

1. je ugovor značajno izmijenjen, što bi zahtijevalo novi postupak nabave na temelju članka 321. Zakona o javnoj nabavi („Narodne novine“ broj 120/16)
2. je ugovaratelj morao biti isključen iz postupka javne nabave zbog postojanja osnova za isključenje iz čl. 251. st. 1. Zakona o javnoj nabavi („Narodne novine“ broj 120/16)
3. se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz čl. 258. Ugovora o funkcioniranju Europske unije
4. se ugovor nije trebao dodijeliti ugovaratelju zbog ozbiljne povrede odredaba Zakona o javnoj nabavi („Narodne novine“ broj 120/16), a koja je utvrđena pravomoćnom presudom nadležnog upravnog suda.

**JAMSTVO ZA UREDNO ISPUNJENJE UGOVORA**

**Članak 9.**

Izvršitelj je obvezan dostaviti jamstvo za uredno ispunjenje ugovora, sukladno Dokumentaciji o nabavi, u roku od 10 dana, po zaključenju ugovora o nabavi. Jamstvo mora biti u visini od 10% (deset posto) vrijednosti ugovora bez PDV-a, u apsolutnom iznosu. Jamstvo se dostavlja u obliku:

* 1. **bjanko zadužnice ili zadužnice** s rokom valjanosti sukladnim roku važenja ugovora (izvornik, s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili
  2. **bankarske garancije** (izvornik, mora biti bezuvjetna na “prvi poziv“ i „bez prigovora“ ) ili
  3. neovisno od jamstva kojeg je propisao naručitelj, gospodarski subjekt može dati **novčani polog** u traženom iznosu na žiro-račun naručitelja (Državni proračun Republike Hrvatske)- IBAN HR1210010051863000160, model 64, u pozivu na broj upisati: 9725-26459-23953-**xxxx (evidencijski broj nabave)** – opis plaćanja: upisati **JUG** (jamstvo za uredno ispunjenje ugovora).

Jamstvo za uredno ispunjenje ugovora služi kao osiguranje naručitelju da će ponuditelj isporučiti robu u ugovorenom roku, po pravilima struke, na način opisan u troškovniku, te kao osiguranje naručitelju za slučaj povrede ugovorenih obveza. Ukoliko Izvršitelj u propisanom roku ne dostavi naručitelju jamstvo za uredno ispunjenje ugovora, naručitelj smatra da je izvršitelj odustao od svoje ponude te će ponovnim rangiranjem ponuda donijeti novu odluku o odabiru ili ako postoje razlozi poništiti postupak javne nabave (čl. 307. st. 7. ZJN 2016).

**UGOVORNA KAZNA**

**Članak 10.**

Isporučitelj se potpisom ugovora obvezuje na plaćanje ugovorne kazne u iznosu od 1% od vrijednosti ugovorene robe bez PDV-a ukoliko se utvrdi da nije isporučio i montirao robu ugovorene kvalitete ili ako ju je neuredno isporučio i montirao.

Ukoliko krivnjom Isporučitelja dođe do prekoračenja ugovorenog roka, Naručitelj ima pravo od Isporučitelja naplatiti ugovorenu kaznu u visini od 1‰ (jednog promila) od ukupno ugovorenog iznosa za svaki dan prekoračenja roka, s tim da sveukupna kazna ne može biti veća od 1% (jedan posto) ugovorene vrijednosti robe bez PDV-a.

Naručitelj može zahtijevati ugovornu kaznu zbog zakašnjenja, odnosno neurednog ispunjenja kad je primio ispunjenje obveze, ako je prilikom primopredaje bez odgađanja obavijestio Isporučitelja da zadržava svoje pravo na ugovornu kaznu.

Ukoliko je Naručitelj pretrpio štetu veću od iznosa ugovorne kazne iz stavka 1. i 2. ovog članka Naručitelj ima pravo zahtijevati razliku do potpune naknade štete.

Isporučitelj je obvezan u roku od sedam (7) dana od primitka pisanog zahtjeva Naručitelja platiti ugovornu kaznu. Naplata ugovorne kazne se može izvršiti na način odbijanja iznosa ugovorne kazne od fakturiranog iznosa za isporučenu robu, odnosno odabrani Isporučitelj može za odgovarajući iznos ugovorne kazne umanjiti iznos računa koji ispostavlja Naručitelju za isporučenu robu.

**VIŠA SILA**

**Članak 11.**

Izvršitelj ne podliježe ugovornim kaznama i raskidu ugovora zbog neizvršavanja ugovorenih obveza, ako je njegovo kašnjenje ili drugi propust u izvršavanju obveza rezultat više sile.

Ako dođe do situacije više sile Izvršitelj mora odmah u pisanom obliku izvijestiti Naručitelja o takvom stanju i njegovom uzroku. Ako Naručitelj u pisanom obliku ne zatraži drugačije, nastavlja ispunjavati svoje obveze u mjeri u kojoj je to realno izvodljivo i nastoji naći sve realne načine za izvršenje obveza iz ugovora koje ne spriječava viša sila.

**PRIJELAZNE I ZAVRŠNE ODREDBE**

**Članak 12.**

Za sve druge obveze iz ovog Ugovora, a koje stranke nisu ugovorile primjenjivat će se odredbe Zakona o obveznim odnosima.

**Članak 13.**

Eventualne sporove vezane uz provedbu ovog Ugovora, ugovorne strane će pokušati riješiti sporazumno, a u slučaju nemogućnosti postizanja sporazuma priznaju nadležnost stvarno nadležnog suda u Zagrebu.

**Članak 14.**

Ovaj Ugovor sklopljen je u četiri (4) istovjetna primjerka, od kojih svaki ima dokazanu snagu izvornika, po dva (2) za svaku ugovornu stranu.

ur.br. 01-xxx-xxx-xxx

U Zagrebu, xx.xx.xx

Izvršitelj: Naručitelj:

Ravnateljica

prof. dr. sc. Alemka Markotić, dr. med.

1. Prilog 3 – Izjava o izvršenom pregledu prostora

Izjavljujemo da smo dana \_\_\_\_\_\_.\_\_\_\_\_.\_\_\_\_\_\_\_\_ izvršili pregled prostora koji je predmet nabave te potvrđujemo da smo upoznati sa svim činjenicama vezanim za formiranje cijene u postupku jednostavne nabave ***Izrada elaborata ocjene postojećeg stanja građevinske konstrukcije – VI. kuća, ev. broj 108/2022 JN,*** sukladno točki 4.D. Dokumentacije o nabavi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Žig i potpis osobe ovlaštene za zastupanje gospodarskog subjekta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Žig i potpis ovlaštene osobe Klinike

i/ ili voditelj tehničke službe)